laion/Wikipedia-Exotic huggingface dataset:
אלכסנדר פרנסון

אלכסנדר פרנסון (בשוודית: Alexander Fransson; נולד ב-2 באפריל 1994) הוא כדורגלן שוודי המשחק בעשור השלישי של המאה ה-21 בניקוסיה שבקפריסין. את רוב הקריירה עשה בנורשפין מליגת העל השוודית ובנבחרת שוודיה. פרנסון משחק בעמדת הקישור. פרנסון נולד בנורשפין ב-2 באפריל 1994. כילד החל שיחק בקבוצת הילדים של לינדה (Lindö FF) שבפרוור של נורשפינג בו נולד, ובשנת 2008 בהיותו כבן 14 הצטרף לקבוצת הנוער של נורשפין עד 2012. במחזור הראשון של עונת 2013 (משחקי הליגה השוודית, בניגוד לרוב הליגות האירופיות, משוחקים בין אפריל לנובמבר באותה שנה) קלנדרית) ב-1 באפריל 2013, יום לפני יום הולדתו ה-19, תחת המאמן יָּאֱנֵּה אנדרשֶן (שנשאר מאמנו בכל תקופתו הראשונה במועדון) ולעיני 3,015 צופים, שיחק פרנסון את משחק הבכורה שלו כשפתח בהרכב נורשפין בניצחון על מיילבי (Mjällby AIF) במשחק חוץ בסקונה. באותה עונה (עונת הבכורה בבוגרים) שותף פרנסון ב-20 משחקי ליגה (מתוך 30 ששוחקו) וב-2 משחקי גביע. ב-14 באוגוסט 2014 כבש פרנסון את שערו הראשון במסגרת הליגה, בהפסד קבוצתו למיילבי (שער מצמק בדקה ה-80). ב-31 באוקטובר 2015 זכה פרנסון באליפות הראשונה שלו כשחקן בוגרים (בגיל 21), וכשבוע לאחר מכן בתוארו השני כשנורשפינג ניצחה את גטבורג במשחק הסְוֶונְסְקָה סוּפֵּרֵקָאפֵּן ("אלוף האלופים") 3-0, במשחק שנערך בנִיָה פָּארְקֵן בקור של כ-3 מעלות צלזיוס ותחת גשם שוטף. פרנסון הצעיר כבש את השער הראשון כבר בדקה השלישית מבישול של כריסטופר נימאן (שכבש את השער השני בדקה ה-15). ב-2 בינואר 2016 הודיעה פ.צ. בזל השווצרית שפרנסון חתם במועדון לארבע וחצי שנים (עד 30 ביוני 2020). אלכסנדר פרנסון ביצע את הופעת הבכורה שלו בבזל ב-14 בפברואר 2016 בניצחון קבוצתו 0–4 נגד גראסהופרס ציריך, כשנכנס כמחליף בדקה ה-90. את שערו הראשון בשווייץ הוא הבקיע ב-14 בפברואר (בניצחון 1–5 נגד ואדוץ). פרנסון זכה בליגת העל השווייצרית עם קבוצתו בעונות 2015/16 וב־2016/17 ובגביע השווייצרי בשנת 2017. ב-26 בדצמבר 2017 הודיעה בזל שאלכסנדר פרנסון הוצא להשאלה בלוזאן כדי לקבל יותר דקות משחק. ב-4 ביולי 2018, בעיצומה של עונת 2018 הודיעה נורשפינג כי השחקן חוזר הביתה לקבוצת נעוריו, בחוזה לשלוש שנים. הוא שיחק שם עד 2022, ובפברואר אותה שנה עבר לא.א.ק. אתונה, שם שיחק שנה וחצי. לקראת עונת 2023/24 הוא עבר כשחקן חופשי לאומוניה ניקוסיה ( Omonia Nikosia). אלכסנדר פרנסון שיחק 9 משחקים במדי נבחרת שוודיה בכדורגל עד גיל 19, 22 משחקים בנבחרת שוודיה בכדורגל עד גיל 21 ונכון לאוגוסט 2019, שותף ב-8 משחקים במדי נבחרת שוודיה הבוגרת. את משחק הבכורה בנבחרת הבוגרת (תחת המאמן שהעלה אותו לקבוצת הבוגרים בנורשפין, יאנה אנדרשן) ערך פרנסון ב-6 בינואר 2016 במשחק ידידות נגד נבחרת אסטוניה שנערך באבו דאבי. פרנסון פתח בהרכב, אך הוחלף בדקה ה-55.ס"ה שיחק בנבחרת 8 משחקים, האחרון שבהם ב־2019 מדיה וקבצים בנושא אלכסנדר פרנסון בוויקישיתוף אלכסנדר פרנסון, באתר Transfermarkt אלכסנדר פרנסון, באתר Soccerway אלכסנדר פרנסון, באתר National Football Teams אלכסנדר פרנסון, באתר FootballDatabase.eu דף השחקן, אתר התאחדות הכדורגל השוודית (בשוודית) משחק הבכורה, מתוך soccerway.com (באנגלית). משחק גמר הסְוֶונְסְקָה סוּפֵּרֵקָאפֵּן, סרטון באתר יוטיוב
אפרו (מטבע)

אפרו (באנגלית: Afro) הוא המטבע המתוכנן של האיחוד האפריקאי - באופן אנלוגי עם האירו. ההחלטה להנפקת "אפרו" התקבלה באבוג'ה בירת ניגריה, בעת חתימת ההסכם על מרחב כלכלי אחד באפריקה. נכון לעכשיו, מתוכננת הצגת "אפרו" לשנת 2025, אך הסיכויים לתוכנית זו מעורפלים למדי, מכיוון שמדינות רבות מתכננות להצטרף לאיגודים כספיים אחרים, למשל, כף ורדה מתכננת להצטרף לגוש האירו. כמה איגודי מטבעות באפריקה, האיחוד הכלכלי והמוניטרי של מערב אפריקה והקהילה המוניטרית והכלכלית במרכז אפריקה, משתמשים בפרנק CFA. הקהילה הכלכלית של מדינות מערב אפריקה תכננה להכניס מטבע משותף בשנת 2009, הקהילייה המזרח-אפריקנית תכננה להציג שילינג מזרח אפריקאי עד 2015. בדרום אפריקה אפשרי גם איחוד מוניטרי המבוסס על ראנד דרום-אפריקאי. אירו יחידת מטבע אירופית ערך זה הוא קצרמר בנושא אפריקה ובנושא כלכלה. אתם מוזמנים לתרום לוויקיפדיה ולהרחיב אותו.
הרמזים של בלו

הרמזים של בלו (באנגלית: Blue's Clues) היא סדרת טלוויזיה אמריקאית לילדים. הסדרה שודרה לראשונה ב-8 בספטמבר 1996 בניקלודיאון. בישראל הסדרה שודרה לראשונה בשנת 2006 בערוץ הופ! ובניק ג'וניור. לסדרה יש 6 עונות ו-143 פרקים באורך 21–26 דקות. בנובמבר 2019 עלה אתחול לסדרה בשם "הרמזים של בלו ואתם!" שמתרחש כמה שנים אחרי עלילת "הרמזים של בלו". ובנוסף ישנה סדרת בת בשם "החדר של בלו". בחלק מהמדינות שבהם שודרה הסדרה, התחלף השחקן בשחקן מקומי בתור הבעלים של בלו. בכל פרק, בלו הכלבה שמה את כפותיה על שלושה רמזים, והמנחה צריך להסיק מהם כדי לדעת מה בלו רוצה לעשות. במאית הדיבוב של הסדרה הייתה אפי בן ישראל, ומפיקת הדיבוב של הסדרה הייתה ענבר שטגר עזרא. מדיה וקבצים בנושא הרמזים של בלו בוויקישיתוף אתר האינטרנט הרשמי של הרמזים של בלו "הרמזים של בלו", במסד הנתונים הקולנועיים IMDb (באנגלית) "הרמזים של בלו", באתר Rotten Tomatoes (באנגלית) "הרמזים של בלו", באתר Metacritic (באנגלית) "הרמזים של בלו", במסד הנתונים הקולנועיים KinoPoisk (ברוסית) בדיבוב לעברית, שמו הוא ניב.
יחסי אוסטריה–הולנד

היחסים שבין רפובליקת אוסטריה לבין ממלכת הולנד הם יחסים היסטוריים שראשיתם עת שלט בית הבסבורג הן בשטחי אוסטריה והן בשטחי הולנד. כיום שתי המדינות חברות באיחוד האירופי, ומקיימות ביניהם קשרים כלכליים, חברתיים ותרבותיים בשלל תחומים. בשנת 1482 מתה מארי, דוכסית בורגונדיה, ובנה פיליפ, ארכידוכס אוסטריה מבית הבסבורג ירש את ארצות השפלה הבורגונדיות. בשנת 1482 פרץ המרד הפלמי נגד מקסימיליאן מאוסטריה שנמשך עד לשנת 1491, ובשנת 1483 הסתיימה מלחמת האזרחים השנייה באוטרכט. בשנת 1506 מת פיליפ במפתיע, ובנו בן השש קרל, ארכידוכס אוסטריה ירש את ארצות השפלה. סבו מקסימיליאן הראשון, קיסר האימפריה הרומית הקדושה שילב את ארצות השפלה הבורגונדיות בתוך המעגל הבורגונדיני, ולאחר מכן השטחים הללו זכו באוטונומיה מסוימת. בשנת 1515 רכש קרל את האדמות של אוברייסל ואת בישופות אוטרכט, וכן סיפח את פריזלנד מגאורג, דוכס סקסוניה, ובכך הוסיף לנחלותיו את חרונינגן וחלרה. בשנת 1548 ארגן קרל את שבעה-עשר המחוזות באמנת בורגונדיה, לפיו האחוזות הקיסריות מיוצגות בדיאט הקיסרי באאוגסבורג, ובשנת 1549 ניתנה בעקבותיה הסנקציה הפרגמטית של 1549, שהגדירה את שבעה-עשר המחוזות כישות נפרדת מן האימפריה ומן צרפת. אחרי שוויתר קרל החמישי, קיסר האימפריה הרומית הקדושה על כיסאו בשנת 1556, נחלותיו התחלקו בין בנו, פליפה השני, מלך ספרד, מלך ספרד, לבין אחיו, פרדיננד הראשון, קיסר האימפריה הרומית הקדושה. שבעה-עשר המחוזות נפלו בחלקו של פליפה. סכסוכים בין פליפה השני, שהיה קתולי אדוק, לבין נתיניו ההולנדים הובילו למרד הידוע כיום בשם מלחמת שמונים השנה. שבעת המחוזות הצפוניים זכו בעצמאות כרפובליקה בשם איחוד שבעת המחוזות. הרפובליקה ההולנדית לחמה לצד ממלכת הבסבורג האוסטרית במלחמת תשע השנים, מלחמת הירושה הספרדית, מלחמת הירושה האוסטרית ובמהלך המלחמות הנפוליאוניות, ולאחר הניצחון של כוחות הקואליציה האנטי-צרפתית השביעית, הוקמה הממלכה המאוחדת של ארצות השפלה בראשותו של וילם הראשון, מלך הולנד. אחרי תבוסת נפוליאון ב-1815, קיבלה הממלכה המאוחדת של ארצות השפלה את השליטה על האזור שכולל היום את הולנד, בלגיה ולוקסמבורג, אבל כעבור 15 שנה בלבד התחוללה המהפכה הבלגית - החלק הדרומי של הממלכה המאוחדת (שהיה בעבר "ארצות השפלה הדרומיות") התקומם כנגד השלטון ההולנדי והכריז על עצמאותו כבלגיה. בתחילה לא הכירה האימפריה האוסטרית בעצמאותה של בלגיה, אולם לאחר שנחתם הסכם לונדון בשנת 1839, הכירה אוסטריה בבלגיה ושלחה אליה את השגריר מוריץ פון דיטריכשטיין. במהלך מלחמת העולם השנייה נכבשה הולנד על ידי גרמניה הנאצית, שכללה בתוכה את אוסטריה, שסופחה בשנת 1938 בעקבות האנשלוס. בשנת 1946 כוננו המדינות את היחסים מחדש, ובמהלך השנים הצטרפו שתי המדינות לקהילה האירופית, שהפכה לאחר מכן לאיחוד האירופי. מכיוון ששתי המדינות חברות כיום באיחוד האירופי וחתומות על הסכם שנגן, הגבולות פתוחים בין המדינות, ואין שום הגבלת מעבר ביניהם. אוסטריה מחזיקה בהולנד שגרירות בהאג ו-6 קונסוליות באמסטרדם, איינדהובן, חרונינגן, מאסטריכט, רוטרדם ווילמסטאד. מאידך, הולנד מחזיקה באוסטריה שגרירות בווינה ו-4 קונסוליות בגראץ, אינסברוק, לינץ וזלצבורג. מדיה וקבצים בנושא יחסי אוסטריה–הולנד בוויקישיתוף אתר על יחסי מדינות
יחסי אוסטרליה – ניו זילנד

יחסי אוסטרליה–ניו זילנד הם היחסים הדיפלומטים הרשמיים שבין הקהילייה של אוסטרליה לבין ניו זילנד. מפעם לפעם עולה רעיון איחוד בין המדינות. הוא הוזכר עוד בחוקה של אוסטרליה כמהלך אפשרי. בשנת 2001 הפוליטיקאי האוסטרלי בוב קטלי פרסם ספר בנושא. מצד ניו זילנד הרעיון לא מקבל התייחסות של ממש. בעקבות הסכמים שנחתמו בין אוסטרליה לניו זילנד בתחילת שנות ה-20 של המאה ה-20, יכלו תושבי שתי המדינות לעבור ללא אשרה ממדינה אחת לשנייה, אך היו זקוקים לאשרה על מנת להגר מאחת המדינות לשנייה בשנת 1973 נכנסה לתוקף האמנה הטרנס–טסמנית(אנ') שמתירה לאזרחי שתי המדינות להגר מאחת המדינות לשנייה גם ללא אשרה במלחמת העולם הראשונה, חיליים מאוסטרליה ומניו זילנד נלחמו זה לצד זה במסגרת כוח אנזא"ק (ANZAC), כוח צבאי התנדבותי, שכלל יחידות מאוסטרליה ומניו זילנד שאוחדו לכוח צבאי אחד שנלחם תחת הכתר הבריטי. הקרב הראשון בו השתתף הכוח היה קרב גליפולי שנערך בטורקיה והחל ב-25 באפריל 1915. בנוסף כוח אנזא"ק השתתף במערכה על סיני וארץ ישראל במלחמת העולם הראשונה, ובמסגרתו הכוח נלחם תחת הצבא הבריטי, והיה חלק מכוחות הצבא הבריטים שכבשו את ארץ ישראל מידי הטורקים. כמו כן, 2 המדינות הן חברות בברית הסדרי ההגנה של חמש המעצמות. בין אוסטרליה לניו זילנד מתקיימים קשרי מסחר חזקים שהתחזקו עוד יותר לאחר ששתי המדינות חתמו על ""הסכם הסחר אוסטרליה–ניו זילנד ליחסים כלכליים קרובים יותר"" (Australia–New Zealand Closer Economic Relations Trade Agreement) (אנ'), הסכם סחר חופשי שנחתם ב-28 במרץ 1983 ונכנס לתוקף ב-1 בינואר 1983. ניו זילנד מיוצגת באוסטרליה בדרג השגרירות באמצעות נציבות גבוהה שהיא מחזיקה בקנברה, בירת המדינה. אוסטרליה מיוצגת בניו זילנד בדרג השגרירות באמצעות נציבות גבוהה שהיא מחזיקה בולינגטון, בירת המדינה. מדיה וקבצים בנושא יחסי אוסטרליה – ניו זילנד בוויקישיתוף Fact Sheet 17 – New Zealanders in Australia, web.archive.org, ‏2014-02-12 אתר ממשלת אוסטרליה, מידע על הגירה מניו זילנד לאוסטרליה, באתר immi.homeaffairs.gov.au High Commission of New Zealand in Canberra, Australia, www.embassypages.com Embassy of Australia in New Zealand, VisaHQ.com (באנגלית)
ראסטי ג'יימס

ראסטי ג'יימס (באנגלית: Rumble Fish; בתעתיק: ראמבל פיש; בתרגום חופשי: דג קרב) הוא סרט דרמה אמריקאי משנת 1983 בבימויו של פרנסיס פורד קופולה. הסרט מבוסס על הרומן "Rumble Fish" מאת ס"א הינטון, שהייתה שותפה גם בכתיבת התסריט. הסרט מתרכז במערכת היחסים בין מוטרסייקל בוי (מיקי רורק), מנהיג כנופיות נערץ לשעבר, המבקש לחיות חיים שלווים יותר, לבין אחיו הצעיר, ראסטי ג'יימס (מאט דילון) מתבגר ששואף להיות מאיים כמו אחיו. קופולה כתב את התסריט לסרט עם הינטון בימים החופשיים בעת צילומי הסרט "נערי הכרך" (עיבוד לרומן "נערי הכרך", גם הוא מאת הינטון). קופלה יצר את שני הסרטים במקביל, ונעזר ברבים מהשחקנים ומאנשי הצוות שעבדו איתו בסרט נערי הכרך. הסרט ידוע בשל הסגנון האוונגרדי שלו, שמשלב אווירה של סרט אפל. הסרט צולם על גבי פילם שחור-לבן בחשיפה גבוהה. בסרט משולבים הרמזים לקולנוע הגל הצרפתי החדש ולאקספרסיוניזם גרמני. הסרט מכיל פסקול ניסיוני שהלחין סטיוארט קופלנד (מתופף הפוליס) שהשתמשה עבורו במוסינק, שהיה כלי חדש באותה תקופה. פרק זה לוקה בחסר. אנא תרמו לוויקיפדיה והשלימו אותו. מאט דילון - ראסטי ג'יימס מיקי רורק - מוטורסייקל בוי דיאן ליין - פטי דניס הופר - אבא דיאנה סקרוויד - קסנדרה וינסנט ספנו - סטיב ניקולס קייג' - סמוקי כריס פן - בי.ג'יי ג'קסון סופיה קופולה - דונה טום וייטס - בני לורנס פישבורן - מידג'ט גלן ויטרו - ביף וילקוס ויליאם סמית - השוטר פטרסון אתר האינטרנט הרשמי של ראסטי ג'יימס "ראסטי ג'יימס", במסד הנתונים הקולנועיים IMDb (באנגלית) "ראסטי ג'יימס", באתר נטפליקס "ראסטי ג'יימס", באתר AllMovie (באנגלית) "ראסטי ג'יימס", באתר Rotten Tomatoes (באנגלית) "ראסטי ג'יימס", באתר Box Office Mojo (באנגלית) "ראסטי ג'יימס", באתר Metacritic (באנגלית) "ראסטי ג'יימס", באתר אידיבי "ראסטי ג'יימס", במסד הנתונים הקולנועיים KinoPoisk (ברוסית) Rumble Fish: Lose Yourself מאמר מאת גלן קני במאגר המבקרים (באנגלית) The 1980s device is not to be confused with the 21st-century music licensing company of the same name. "Stewart Copeland interview excerpt,". Rock World magazine. במאי 1984. אורכב מ-המקור ב-2018-10-04. נבדק ב-4 במרץ 2013. {{cite web}}: (עזרה)
תהילים ק"כ

תהילים ק"כ הוא המזמור המאה ועשרים בספר תהילים (המזמור ה-119 בנוסח תרגום השבעים ובוולגטה). מזמור זה הוא הראשון בקובץ שירי המעלות תהילים (מזמור ק"כ - קל"ד). המזמור עוסק בתחינתו של משורר תהילים אל ה' בבקשה שיציל אותו מהשקרים והרמאויות של שכניו, אנשי מֶשֶׁךְ ואהלי קֵדָר. משורר המזמור מסיים באמירה כי הוא רוצה שלום אך שכניו רוצים מלחמה. ניתן לפרש כי בעל המזמור נתון בצרה וקורא לה' שיצילו, ומזמור זה הוא מזמור תחינה. אפשרות נוספת המסתמכת על פסוק א', היא כי המשורר בתפילתו מודה לה' שהצילו מצרה ומזמור זה הוא מזמור הודיה. בין פסוקי המזמור קיימת זיקה לשונית המתבטאת במילים דומות בין הפסוקים כגון 'לשון רמיה'. דבר זה מופיע החל מהפסוק ב' והלאה מלבד פסוק ד', אך יש הסוברים כי גם בפסוק זה קיימת זיקה אך סמויה, לדעתם המילה 'רְמִיָּה' המופיעה בפסוק ג' מעוררת קשר עם ירייה בקשת, וקושרת את התוכן לפסוק הבא המתאר "חִצֵּי גִבּוֹר שְׁנוּנִים". בתפילת העמידה המיוחדת לתעניות גשמים (ולחלק מהדעות בכל תענית ציבור), תפילת עשרים וארבע, מזמור ק"כ הוא הנוסח של אחת משש הברכות המיוחדות הנוספות לתפילה. לאחר אמירת המזמור, חתימת הברכה היא ”מִי שֶׁעָנָה אֶת שְׁמוּאֵל בַּמִּצְפָּה, הוּא יַעֶנֶה אֶתְכֶם וְיִשְׁמַע בְּקוֹל צַעֲקַתְכֶם הַיּוֹם הַזֶּה, בָּרוּךְ אַתָּה ה', שׁוֹמֵעַ צְעָקָה:” בחלק מקהילות אשכנז, נוהגים לומר מזמור זה (יחד עם "ברכי נפשי" ושאר מזמורי שיר המעלות) אחרי תפילת מנחה של שבתות החורף, כלומר משבת בראשית עד (ולא עד בכלל) שבת הגדול. על המילים "שיר המעלות אל ה' בצרתה לי קראתי ויענני, ה' הצילה נפשי משפת שקר מלשון רמיה" מושר ניגון שהולחן לרגל יום הולדתו של הרבי מליובאויטש, לניגון גם ביצוע של מנדי ג'רופי ושמחה פרידמן, ניגון נוסף הולחן על ידי מאיר ששונקין. שיר המעלות אל ה' - לחן של הרב יצחק גינזבורג בביצוע של יוסף קרדונר ויוסף גוטמאן. ביצוע המזמור לילדים על ידי ר' אלאור ולנר. מדיה וקבצים בנושא תהילים ק"כ בוויקישיתוף ביטוי המופיעה בפסוקים ב' וג'. אביגדור הורוויץ, עולם התנ"ך: תהלים ב', תל אביב, דוידזון עתי, 1996, עמ' 220 משנה, מסכת תענית, פרק ב', משנה ד'; תבנית:טור אורח חיים. זו הדעה המקובלת במפרשים ובפוסקים, אולם לפי הרמב"ם המזמור נאמר כחלק מן ההרחבות בברכת גאולה, ולא כברכה עצמאית (משנה תורה לרמב"ם, ספר זמנים, הלכות תעניות, פרק ד', הלכה ה'). רמ"א, אורח חיים, סימן רצ"ב, סעיף ב'; סדר עבודת ישראל, רעדלהיים תרכ"ח, עמ' 267. שיר המעלות באתר יוטיוב. לפרק הולחנו ניגונים נוספים שלא נתקבלו, שיר המעלות, לחן של הרב שלום ברוכשטאט באתר יוטיוב, שיר המעלות, יוסף יצחק סילברמן, שיר המעלות, תהילים ק"כ - תלמידי ישיבת תומכי תמימים ליובאוויטש בברינואה. מנדי גרופי, שמחה פרידמן, שיר המעלות באתר יוטיוב. שיר המעלות באתר יוטיוב. השיר הולחן לרגל יום הולדתו של הרבי מליובאוויטש יוסף קרדונר ויוסף גוטמאן בלחן של הרב יצחק גינזבורג, שיר המעלות אל ה' באתר יוטיוב שיר המעלות אל ה', אלאור ולנר באתר חב"ד אינפו.
אליפות אירופה לאומות באתלטיקה 2019

אליפות אירופה לאומות באתלטיקה 2019 נערכה בין ה-9 באוגוסט ל-11 באוגוסט 2019 בארבע ערים שונות. תחרות הסופר ליג נערכת בבידגושץ', פולין, תחרות הליגה הראשונה נערכת בסאנס (אנ'), נורווגיה, תחרות הליגה השנייה נערכת בוואראז'דין, קרואטיה ותחרות הליגה השלישית נערכת בסקופיה, צפון מקדוניה. לקראת התחרות, הוחלט להפחית את מספר המדינות המתחרות בסופר ליג ל-8 במקום 12 משנת 2021, ולפיכך, חמש מדינות יודחו מהסופרליג, מהליגה הראשונה ומהליגה השנייה במקום שלוש מדינות, ורק מדינה אחת מכל דרג תעלה לדרג הגבוה יותר, במקום שלוש מדינות. צ'כיה צ'כיה פינלנד פינלנד בריטניה בריטניה גרמניה גרמניה פולין פולין שווייץ שווייץ פולין פולין איטליה איטליה צרפת צרפת אוקראינה אוקראינה שוודיה שוודיה יוון יוון נורווגיה נורווגיה בלארוס בלארוס הולנד הולנד פורטוגל פורטוגל ליטא ליטא סלובקיה סלובקיה טורקיה טורקיה רומניה רומניה אירלנד אירלנד בלגיה בלגיה הונגריה הונגריה רוסיה רוסיה (מושעית מהתחרות) ישראל ישראל סלובניה סלובניה קפריסין קפריסין אסטוניה אסטוניה מלטה מלטה גאורגיה גאורגיה לטביה לטביה אוסטריה אוסטריה לוקסמבורג לוקסמבורג קרואטיה קרואטיה בולגריה בולגריה דנמרק דנמרק מדיה וקבצים בנושא אליפות אירופה לאומות באתלטיקה 2019 בוויקישיתוף תוצאות הסופר ליג באתר התאחדות האתלטיקה האירופאית תוצאות הליגה הראשונה באתר התאחדות האתלטיקה האירופאית תוצאות הליגה השנייה באתר התאחדות האתלטיקה האירופאית תוצאות הליגה השלישית באתר התאחדות האתלטיקה האירופאית
טליה בלסם

טליה בלסם (באנגלית: Talia Balsam; נולדה ב-5 במרץ 1959) היא שחקנית טלוויזיה וקולנוע אמריקאית ממוצא יהודי. בלסם נולדה בעיר ניו יורק שבארצות הברית, לשחקן מרטין בלסם ולשחקנית ג'ויס ואן פאטן. אביה יהודי ואמה נוצרייה. היא אחיינית של השחקן דיק ואן פאטן ושל השחקנית פאט ואן פאטן. היא למדה בפנימייה בעיר טוסון שבאריזונה. בשנת 2007 שיחקה בסדרה "מד מן" בתפקיד מונה סטרלינג, גרושתו של סטרלינג' שגולם על ידי בעלה במציאות ג'ון סלאטרי. בשנת 2011 שיחקה בסרט "קשר לא מחייב". בשנת 2016 החלה לשחק בסדרה "גירושים". בלסם השתתפה בתפקידי אורח במספר סדרות בהן "הומלנד", "האחות ג'קי", "אלי מקביל" ו"ללא עקבות". בשנת 2019 שיחקה בסרט הדרמה "עליות ומורדות". בשנת 2021 שיחקה בסרט הדרמה הביוגרפי "מחיר החיים", אודות פיגועי 11 בספטמבר לצד השחקן מייקל קיטון. באותה שנה שיחקה בתפקיד קטן בדרמת הפשע "הקדושים של ניוארק" שבוים על ידי אלן טיילור ונכתב על ידי דייוויד צ'ייס ולורנס קונר; הוא מהווה פריקוול לאירועי סדרת דרמת הפשע "הסופרנוס" של HBO. בשנת 2023 גילמה את דמותה של בוני בסדרת המותחן "שממה" מבית אמזון פריים וידאו. בשנים 1989-1993 הייתה נשואה לג'ורג' קלוני. בשנת 1998 נישאה לעמיתה לסדרה "מד מן", השחקן ג'ון סלאטרי, ולהם בן משותף. מתגוררים בשכונת סוהו שבמנהטן. אתר האינטרנט הרשמי של טליה בלסם טליה בלסם, במסד הנתונים הקולנועיים IMDb (באנגלית) טליה בלסם, באתר AllMovie (באנגלית) טליה בלסם, במסד הנתונים הקולנועיים KinoPoisk (ברוסית) Talia Balsam, באתר allmovie כריס ביצ'אם, Real-life couple John Slattery & Talia Balsam dish playing ‘Mad Men’ exes (Exclusive Video), באתר goldderby ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
איכה ישבה חבצלת השרון

אֵיכָה יָשְׁבָה חֲבַצֶּלֶת הַשָּׁרוֹן היא קינה לתשעה באב מאת רבי אלעזר הקליר העוסקת בעשרים וארבע משמרות הכהונה. היא נהוגה במנהגי אשכנז. הקינה בנויה מעשרים וארבעה בתים כאשר כל בית מזכיר את המקום בגליל אליו גלתה אחת מעשרים וארבע משמרות הכהונה. כינויי המשמרות ושמות המקומות מבוססים על ברייתא בתלמוד ירושלמי, מסכת תענית, פרק ד', הלכה ה' ומקורות נוספים. כל בית בקינה מתחיל באחת מאותיות הא"ב לפי הסדר, ובאותה מילה שמתחיל בה הפסוק של אותה אות בפרק א' של מגילת איכה. כדי להתאים את 24 משמרות הכהונה ל-22 אותיות הא"ב הוכפלו בסוף הקינה הבתים המתחילים באותיות שי"ן ותי"ו. המקורות זוהו על ידי חוקרים שונים והאחרונים שבהם שמואל קליין ומיכאל אבי-יונה. ה"ברייתא", המופיעה בירושלמי רק בחלקה, שוחזרה על ידי שמואל קליין בהתבסס (בין השאר) על קינה זו. הפיוט איכה ישבה חבצלת השרון, באתר הפיוט והתפילה נוסחאות לקינה מכתבי יד באתר מאגרים של האקדמיה ללשון העברית איכה ישבה חבצלת השרון, סרטון בערוץ "עדת ישורון ביתר עילית", באתר יוטיוב אהוד קלפון, איכה וחבצלת הנחמה המילה "איכה" ככל בתי הקינה היא המילה הראשונה בפסוק הראשון במגילת איכה, פרק א', פסוק א', הפסוק הפותח באות אלף. הביטוי "חבצלת השרון" רומז לעם ישראל, על פי הפסוק "אֲנִי חֲבַצֶּלֶת הַשָּׁרוֹן שׁוֹשַׁנַּת הָעֲמָקִים" במגילת שיר השירים, פרק ב', פסוק א'. ובשיר השירים רבה, פרשה ב': "אני חבצלת השרון, אמרה כנסת ישראל: אני היא וחביבה אני, אני שחבבני הקדוש ברוך הוא משבעים אומות...". הביטוי "חבצלת השרון" הוא גם שמו של פרח, ככל הנראה זה הנקרא כיום חבצלת החוף. אהוד קלפון מציין שפרח זה רגיל לפרוח (בשונה ממרבית הפרחים בארץ ישראל) דווקא בתקופה זו של חודש אב, והוא מסמל דווקא את התקווה והנחמה. הפרח מוזכר גם בספר ישעיהו, פרק ל"ה, פסוק א' :"יְשֻׂשׂוּם מִדְבָּר וְצִיָּה וְתָגֵל עֲרָבָה וְתִפְרַח כַּחֲבַצָּלֶת". "וְדָמַם רוֹן" פירושו: פסקה השירה בבית המקדש. "מִפִּי נוֹשְׂאֵי אָרוֹן" הכוונה היא לבני קהת (כחלק משבט לוי) שהיו נושאים את ארון הברית. ראו גם בפירוש עלי תמר לירושלמי תענית פרק ד הלכה ה דיבור המתחיל "אמר ר"ל יהויריב גברא וכו'". קינות לתשעה באב זולצבאך, ה'תקצ"ד. על פי פירוש זה, שמו של כל משמר ניתן לו על שם העבירות שעבר ובגללן נענש. נערך בעזרת (סיור בעקבות משמרות הכהונה) מאמרו של גיל ברנר מדריך טיולים, תושב הגליל, בעל חברת טיולים "גיל גליל". ואנציקלופדיה "ארץ ישראל ושכנותיה". עדנה סופר, חדשות ארכאולוגיות, רשות העתיקות חירבת עמודים, באתר SYT ספר ירמיהו, פרק ח', פסוק י"ח. ספר ויקרא, פרק ב', פסוק י"ג: "וְכָל-קָרְבַּן מִנְחָתְךָ, בַּמֶּלַח תִּמְלָח, וְלֹא תַשְׁבִּית מֶלַח בְּרִית אֱלֹהֶיךָ, מֵעַל מִנְחָתֶךָ; עַל כָּל-קָרְבָּנְךָ, תַּקְרִיב מֶלַח".
מורוי

מורוי (רומנית: Moroi, ברבים אותה צורה, בלשון נקבה "מורואיקה" Moroaică וברבות "מורואיצ'ה" Moroaice) לפי המיתולוגיה הרומנית הוא רוח טמאה, בדרך כלל של ולד שמת בטרם הוטבל. לעיתים ה"מורוי" מתלווה לסולומונר. Moroii (ברומנית) ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
חדף בתים אסייתי

חדף בתים אסייתי (שם מדעי: Suncus murinus) הוא מין של יונק קטן ממשפחת החדפיים המצוי בטבע בדרום אסיה ובדרום-מזרח אסיה, אך הוא הופץ בידי האדם לאזורים חדשים ברחבי אסיה ובמזרח אפריקה וכן לאי מדגסקר, שם הוא פוגע בפאונה המקומית. חדף זה נמצא במצב שימור "ללא חשש" בטבע. חדף זה הוא קרוב משפחתו של החדף הזעיר, הקטן שביונקים. אולם חדף זה הוא הגדול שבכל מיני החדפיים. אורך גופו מגיע ל-15 ס"מ לרבות הזנב והוא שוקל 50–100 גרם בממוצע. החדף בעל אוזניים צנומות ורדרדות, אף מחודד בצבע ורוד ופרווה בצבע אפור כהה עד חום. החדף בעל זנב רחב יחסית, כפות רגליים עירומות בעלות חמש אצבעות קטנות והוא בעל בלוטות ריח המפרישות ריח מושק. ריח זה מיועד לעזור לזכרים למשוך נקבות. כמו מרבית החדפים הוא פעיל בלילה לאחר שביום הוא מבלה מתחת לאדמה והוא אוכל בשר הכולל פרוקי-רגליים שונים, חלזונות ועוד רכיכות, זוחלים, דו-חיים ואף יונקים צעירים. חדפים החיים במגורי האדם יכולים להועיל בחיסול מזיקים כמו תיקנים וחגבים ואפילו עכברי בית. הם גם ידחקו רגלי חולדות, ובניגוד אליהם האוכלוסייה שלהם לא מתפרצת. עם זאת הם יכולים גם להרוג אפרוחי תרנגולות, ככל הנראה באמצעות נשיכה ארסית הנדירה אצל יונקים. נקבת החדף ממליטה ומזדווגת במשך כל השנה. היא ממלטה לאחר הריון של חודש 1–8 גורים, בדרך כלל בשגר של שלושה. הגורים נעים בצמוד לאמם כל הזמן עד לגדילתם ועצמאותם בגיל שנה. S. m. murinus S. m. nemorivagus. S. m. sindensis. S. m. viridescens חדף זה מוזכר בתרבות בספרו המפורסם של רודיארד קיפלינג, ספר הג'ונגל בו חדף בשם "chuchundra", מכונה "חולדת מושק". שם זה גורם לתושבי הודו לבלבול בינו לבין האונדטרה החיה באמריקה הצפונית. מדיה וקבצים בנושא חדף בתים אסייתי בוויקישיתוף חדף בתים אסייתי, באתר ITIS (באנגלית) חדף בתים אסייתי, באתר NCBI (באנגלית) חדף בתים אסייתי, באתר Animal Diversity Web (באנגלית) חדף בתים אסייתי, באתר האנציקלופדיה של החיים (באנגלית) חדף בתים אסייתי, באתר GBIF (באנגלית) חדף בתים אסייתי באתר הרשימה האדומה של IUCN
ויגפילד

סאני שארלוט קרלסון (באנגלית: Sannie Charlotte Carlson; נולדה ב-11 באפריל 1970), אשר מוכרת בעיקר בשמות הבמה השונים בהם השתמשה לאורך השנים במהלך הקריירה המוזיקלית שלה, בהם ויגפילד, נאן, ו-סאני, היא זמרת-יוצרת, מפיקה מוזיקלית ושחקנית דנית. קרסלון ידועה בעיקר בזכות הסינגל שלה "Saturday Night", אשר הפך ללהיט בינלאומי בקיץ 1994. קרלסון, ילידת סקאלסקור, דנמרק, חיה בילדותה מספר שנים באפריקה, ולאחר מכן חזרה לדנמרק. בתחילת דרכה עבדה קרלסון כדוגמנית. הקריירה המוזיקלית של קרלסון החלה לאחר שפגשה את המפיק האיטלקי לארי פיניגנולי, אשר חיפש באותה העת זמרות דוברות אנגלית. פיניגנולי בחר בקרלסון כאמנית אותה יהפוך לכוכבת יורודאנס. באותה התקופה היא החלה להופיע תחת השם "ויגפילד" כמחווה למורה לפסנתר שלה, אשר זה היה שם משפחתו. קרלסון זכתה ב-1994 להצלחה בינלאומית, לאחר שהסינגל שלה "Saturday Night" הגיע למקום הראשון במצעד הספרדי, הבריטי, הגרמני, השווייצרי, האירלנדי, והאיטלקי. הסינגל מכר בסך הכול מעל לשני מיליון עותקים ברחבי העולם. בעקבות ההצלחה הרבה לה זכה סינגל הבכורה של קרלסון יצא במהלך 1995 אלבום הבכורה שלה, שהכיל בין היתר את הלהיט מהשנה הקודמת. בנוסף לכך, הסינגל של קרלסון "Another Day" הגיע למקום השלישי במצעד האיטלקי. הסינגלים "Another Day" ו-"Think of You" כיכבו גם הם בצמרת המצעדים בבריטניה, שווייץ, נורווגיה, ובמולדתה של קרלסון, דנמרק. במהלך אמצע שנות ה-90 זכתה קרלסון לפופולרית בעיקר בברזיל, קנדה, אוסטרליה, צרפת ובסקנדינביה, אך לא הצליחה להפוך פופולרית בארצות הברית. לאחר שגרה בספרד במשך עשור, עברה לאיטליה בשנת 2004, שם היא כותבת ומפיקה מוזיקה עבור חברת ההפקה Off Limits. ב-2018 התמודדה בתחרות הקדם האירוויזיון של דנמרק עם השיר "Boys on Girls", אך היא לא הצליחה לזכות בתחרות על מנת לייצג את דנמרק באירוויזיון 2018. במהלך העשור השני של המאה ה-21 לקחה חלק בפסטיבלים מיוחדים שנערכים ברחבי העולם בהם מופיעים להקות ואמנים שזכו להצלחה מסוימת בשנות ה-90. לאורך השנים הפיקה בסך הכל חמישה אלבומי אולפן, ואלבום רמיקסים. 1995: Whigfield 1997: Whigfield II 2000: Whigfield III 2002: Whigfield IV 2009: Up to the Boy 2012: W 1994: Saturday Night 1994: Another Day 1995: Think of You 1995: Big Time 1995: Close to You 1995: Last Christmas / Big Time 1996: Sexy Eyes 1998: Sexy Eyes – Remixes 2004: Was a Time 2008: Right in the Night 2013: Saturday Night מדיה וקבצים בנושא ויגפילד בוויקישיתוף אתר האינטרנט הרשמי של ויגפילד (באנגלית) ויגפילד, ברשת החברתית פייסבוק ויגפילד, במסד הנתונים הקולנועיים IMDb (באנגלית) ויגפילד, באתר ספוטיפיי ויגפילד, באתר AllMusic (באנגלית) ויגפילד, באתר MusicBrainz (באנגלית) ויגפילד, באתר Yandex.Music (ברוסית) ויגפילד, באתר Discogs (באנגלית) ויגפילד, באתר Songkick (באנגלית) ויגפילד, באתר Genius ויגפילד, באתר בילבורד (באנגלית) "The Million Sellers - Omnibus Press - Google Břker". Books.google.no. נבדק ב-2019-08-12.